87. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΑΣ   ΤΑΞΕΩΣ Αριθ.7575 Φ.033.5 της 2/13 Μαρτ.1976   (ΦΕΚ Β΄339) Περί των καθηκόντων της βοηθητικής Αστυνομίας εκ Γυναικών, της κατανομής αυτών εις Ειδικάς Υπηρεσίας και διοικητικής υπαγωγής των.  Έχοντες υπ’όψει: 1.Τας διατάξεις: α)Του άρθρ.56 παρ.2α του Β.Δ. της 31-12-1957/20-1-1958 (ΦΕΚ 11 τ.Α΄) «περί κωδικοποιήσεως διατάξεων αφορωσών εις το Σώμα της Αστυνομίας Πόλεων». β)Του άρθρ.2 του Ν.Δ. 318/1968 (ΦΕΚ 55 τ.Α΄), «περί τροποποιήσεως και συμπληρώσεως διατάξεων αφορωσών εις το Σώμα της Αστυνομίας Πόλεων». γ)Του Β.Δ. 184/1969 (ΦΕΚ 55 τ.Α΄), «περί αυξήσεως των οργανικών θέσεων της βοηθητικής Αστυνομικής Υπηρεσίας εκ γυναικών». δ)Του άρθρ.2 του Π.Δ.410/1973 (ΦΕΚ 305 τ.Α΄) «περί αυξήσεως της οργανικής δυνάμεως των Σωμάτων Ασφαλείας κλπ.». ε)Του Ν.Δ. 4426/1964 «περί συστάσεως Υπουργείου Δημοσίας Τάξεως». 2.Την υπ’ αριθ.1759 Φ.033.5/1976 πρότασιν του Αρχηγείου Αστυνομίας Πόλεων και αποσκοπούντες εις την περαιτέρω αξιοποίησιν των γυναικών αστυνομικών, αποφασίζομεν: Ειδικά Καθήκοντα Άρθρ.1.-1.Τα ειδικά καθήκοντα της βοηθητικής Αστυνομίας εκ γυναικών καθορίζονται ως ακολούθως: α)Παρακολούθησις υπόπτων προσώπων. β)Ενέργειαι σωματικών ερευνών επί γυναικών. γ)Συνοδείαι γυναικών και παίδων. δ)Φρούρησις κρατουμένων γυναικών και παίδων. ε)Ενέργειαι Διαβατηριακού και Συναλλαγματικού ελέγχου. ς)Περιπολίαι εις χώρους τουριστικού ενδιαφέροντος, προς παροχήν πληροφοριών εις περιηγητάς και υποβοήθησιν της εν γένει αποστολής της Τουριστικής Αστυνομίας. ζ)Διαλέξεις εις Σχολεία Στοιχειώδους και Μέσης (των πρώτων τάξεων) Εκπαιδεύσεως, επί θεμάτων τροχαίας. η)Συλλογή πληροφοριών και στοιχείων σχετιζομένων με την διάπραξιν εγκλημάτων, προς διαλεύκανσιν των οποίων επιλαμβάνονται αι Υπηρεσίαι Ασφαλείας, ήτοι κλοπαί, απάται, αλητείαι, επαιτείαι, μαστρωπείαι, σωματεμπορίαι, παραβάσεις περί τα ναρκωτικά και τα ήθη, οσάκις ιδία τα εγκλήματα ταύτα διαπράττονται υπό γυναικών ή ανηλίκων ή στρέφονται κατ’ αυτών. θ)Συλλογή πληροφοριών κατά την αναζήτησιν εξαφανισθέντων ατόμων ή απολεσθέντων αντικειμένων. 2.Ομοίως εις τας γυναίκας αστυνομικούς ανατίθενται καθήκοντα συναφή προς τα τοιαύτα της Επιμελητείας Ανηλίκων και άλλων επισήμως ανεγνωρισμένων Κοινωνικών Υπηρεσιών, πάντοτε κατόπιν αιτήσεως των ως είρηται Υπηρεσιών και εν συνεργασία μετ’ αυτών συμφώνως προς τας οδηγίας των Προϊσταμένων των Αστυνομικών Υπηρεσιών. 3.Ωσαύτως εις τας γυναίκας Αστυφύλακας, ανατίθενται και έτερα αστυνομικά καθήκοντα, σαφώς προσδιοριζόμενα, οσάκις επιβάλλεται τούτο εξ υπηρεσιακών λόγων, δια διαταγών των Αστυνομικών Διευθυντών και των Προϊσταμένων των προς τας Αστυνομικάς Διευθύνσεις εξομοιουμένων Υπηρεσιών, κατόπιν εγκρίσεως του Αρχηγού Αστυνομίας. Κατανομή Άρθρ.2.-1.Αι γυναίκες Αστυνομικοί κατανέμονται αριθμητικώς εις τας κάτωθι Αστυνομικάς Υπηρεσίας: Αστ.Β.Υπ. Α΄, Β΄ Αρχ.Αστ. α)ΑρχηγείονΑστ.Πό- λεων                                      1         -            1         4 β)Αστ.Δ/νσιν Αθηνών        -        1           5        20 γ)Αστ. Δ/νσιν Πειραιώς     -         -           1          4 δ)Αστ. Δ/νσιν Πατρών       -          -           -          2 ε)Αστ. Δ/νσιν Κερκύρας       -       -            -         2 ς)Υπηρ.Προστ.Εθν.    Νομίσματος                      -        -             -        4 ζ)Δ/νσιν Τουριστ.    Αστυνομίας                     -          1           1        8                                            ---------------------------- Σύνολον                             1          2          8       44 2.Δια διαταγών του Αρχηγού και αναλόγως των παρουσιαζομένων εκάστοτε υπηρεσιακών αναγκών δύναται να μεταβάλλεται η ανωτέρω αριθμητική κατανομή των γυναικών Αστυφυλάκων. 3.Αι μεταθέσεις των γυναικών αστυνομικών εις τας ως άνω Διευθύνσεις ενεργούνται παρά του Αρχηγού Αστυνομίας, οι δε Προϊστάμενοι των εν λόγω Διευθύνσεων καθίστανται αρμόδιοι δια την περαιτέρω τοποθέτησιν αυτών, εις τας, υπ’ αυτούς, υπηρεσιακάς μονάδας, αναλόγως των υφισταμένων εκάστοτε υπηρεσιακών αναγκών Υπαγωγή Άρθρ.3.-Αι γυναίκες αστυνομικοί υπάγονται διοικητικώς, ως προς πάντα τα θέματα, τα αφορώντα εις την υπηρεσιακήν αυτών κατάστασιν, εις τους Προϊσταμένους των, εις ας ανήκουν οργανικώς, υπηρεσιών, εφαρμοζομένων κατ’ αναλογίαν των διατάξεων των ισχυουσών δια τους άρρενας συναδέλφους των. Καθήκοντα Προϊσταμένης Βοηθητικής Αστυνομίας Γυναικών Άρθρ.4.-1.Η Προϊσταμένη της Βοηθητικής Αστυνομίας Γυναικών πλέον των εκ του βαθμού    (Μετά την σελ.90,22) Σελ.91 (α) Τεύχος 602-Σελ.11  Οργανικοί Νόμοι 4.ΑΑ.α.87   1234 της απορρεουσών γενικών αρμοδιοτήτων, έχει και τα κάτωθι ειδικώτερα καθήκοντα: α)Παραλαμβάνει την αλληλογραφία την αφορώσαν εις τας γυναίκας αστυνομικούς και ενεργεί ό,τι κατά περίπτωσιν επιβάλλεται. β)Παρακολουθεί την πειθαρχίαν, εμφάνισιν και παράστασιν των γυναικών αστυνομικών και εισηγείται αρμοδίως την λήψιν των ενδεικνυομένων μέτρων. γ)Μελετά και εισηγείται αρμοδίως θέματα αφορώντα εις την βελτίωσιν και αξιοποίησιν του θεσμού της Γυναικείας Αστυνομίας και τοιαύτα αφορώντα εις την εν γένει προβολήν του Σώματος, τη συνδρομή των γυναικών αστυνομικών. δ)Τηρεί τους πίνακας της οργανικής δυνάμεως των γυναικών αστυνομικών, της κατανομής αυτών εις τας Αστυνομικάς Υπηρεσίας, αριθμητικώς και ονομαστικώς, και συντονίζει τας ομαδικάς εκδηλώσεις των γυναικών αστυνομικών (παρελάσεις, υποδοχαί ξένων κλπ.). ε)Επισκέπτεται τας διαφόρους Υπηρεσίας, παρ’ αις υπηρετούν γυναίκες αστυνομικοί, επικοινωνεί μετά των Προϊσταμένων αυτών και πληροφορείται περί της εν γένει υπηρεσιακής δραστηριότητος των γυναικών αστυνομικών. ς)Ενεργεί άπαξ του μηνός μορφωτικήν συγκέντρωσιν απασών των εν Αθήναις και Πειραιεί υπηρετουσών γυναικών αστυνομικών, προς ας και κοινοποιεί τας διαταγάς γενικωτέρου ενδιαφέροντος, ως και τας ειδικωτέρας τοιαύτας, τας αφορώσας εις τας γυναίκας αστυνομικούς. 2.Εκτελεί και πάσαν άλλην αρμοδιότητα ανατιθέμενην αυτή παρά του Αρχηγού, ή Υπαρχηγού ή οικείου Διευθυντού. Καθήκοντα Υπαστυνόμων Γυναικών Άρθρ.5.-1.Αι Υπαστυνόμοι γυναίκες, πλέον των εκ του βαθμού των απορρεουσών γενικών αρμοδιοτήτων, έχουν και τα κάτωθι ειδικώτερα καθήκοντα: α)Μεριμνούν δια την κεκανονισμένην εμφάνισιν, πειθαρχίαν και υπηρεσιακήν επάρκειαν των υπ’ αυτάς γυναικών αστυνομικών. β)Παρακολουθούν, συντονίζουν και κατευθύνουν τας ενεργείας των υπ’ αυτάς γυναικών αστυνομικών,εν τη εκτελέσει των καθηκόντων των. γ)Επιλαμβάνονται αυτοπροσώπως, επί παντός θέματος αρμοδιότητος γυναικείας αστυνομίας, δια την ουσιαστικήν και αντικειμενικήν αντιμετώπισίν του. δ)Επιθεωρούν τας εις εξωτερικήν υπηρεσίαν διατιθεμένας εκάστοτε γυναίκας αστυνομικούς και αναφέρουν εις την ιεραρχίαν των περί παντός θέματος ή προβλήματος, όπερ απασχολεί αυτάς, εισηγούμεναι ό,τι επιβάλλεται προς επίλυσίν του. ε)Εκτελούν και πάσαν ετέραν, συναφή προς τα καθήκοντά των, υπηρεσίαν, ανατιθεμένην αυταίς υπό των Προϊσταμένων των. 2.Εις τας Υπαστυνόμους γυναίκας δύναται να ανατεθή η άσκησις καθηκόντων Προϊσταμένης Γραφείου εις τα Τμήματα των παρ’ αις υπηρετούν αύται επιτελικών Υπηρεσιών. Εν τη περιπτώσει ταύτη τα καθήκοντα αυτών είναι ανάλογα προς τα τοιαύτα των αρρένων συναδέλφων των, άτινα και ασκούν υπό την εποπτείν και οδηγίας του αρμοδίου Τμηματάρχου. Καθήκοντα Αρχιφυλάκων Γυναικών Άρθρ.6.-1.Αι Αρχιφύλακες γυναίκες, πλέον των εκ του βαθμού των απορρεουσών γενικών αρμοδιοτήτων, έχουν και τα κάτωθι ειδικώτερα καθήκοντα: α)Ευθύνονται δια την συνεχή ενημέρωσιν των υπ’ αυτάς γυναικών Αστυφυλάκων. β)Ασκούν εποπτείαν επί των εις εξωτερικήν υπηρεσίαν διατιθεμένων γυναικών Αστυφυλάκων και παρέχουν προς αυτάς οδηγίας και συμβουλάς δια την ορθήν εκτέλεσιν των καθηκόντων των. γ)Δυναται να ανατίθενται αυταίς και πάντα τα εν άρθρ.4 της παρούσης καθήκοντα, ως και πάσα ετέρα συναφής προς αυτά υπηρεσία. 2.Οσάκις αι γυναίκες Αρχιφύλακες διαθέτουν ειδικά προσόντα, δύναται να ανατίθενται αυταίς και καθήκοντα Προϊσταμένης Γραφείου. Άρθρ.7.-Πάσα προηγουμένη απόφασις ή διαταγή αντικειμένη εις τας διατάξεις της παρούσης καταργείται. Αρθρ.8.-Η παρούσα δημοσιευθητω δια της Εφημερίδος της Κυβερνήσεως.